NaiveNeuron/SloPal huggingface dataset:
Laššáková, Jana, podpredsedníčka NR SR (2014-09-18):
Pán poslanec Mičovský, nech sa páči.
Galko, Ľubomír, poslanec NR SR (2013-05-28):
Ďakujem pekne. Chcel by som všetko, chcel by som podčiarknuť všetko to, o čom hovoril Richard Sulík. Áno, dohody treba dodržiavať. A ja z tohto miesta prehlasujem, že niekoľkokrát sa stalo, že dohody, ktoré sme mali s našimi kolegami z Ľudovej platformy, nimi neboli dodržané. Odmietam nejaké reči o tom, že odišli nejakí poslanci z klubu, pretože všetky tieto dohody, ktoré boli vytvorené a ktoré boli dohodnuté, boli uzavreté v čase, keď ešte sme mali jedenásť poslancov, a napriek tomu neboli dodržané. Takže ja si myslím, že možnosť spolupráce, aj opozičnej spolupráce tu je, ale do budúcnosti ja osobne budem veľmi opatrný a budem sa vždy snažiť zasadiť o to, aby najprv napĺňali naše dohody naši partneri, prípadní partneri z Ľudovej platformy, až potom my budeme napĺňať našu časť dohody, pretože SaS je práve strana, ktorá doteraz všetky dohody dodržala. Ďakujem pekne.
Figeľ, Ján, podpredseda NR SR (2013-10-22):
Ďakujem pekne. Pán minister, oceňujem, že už nechcete otvárať rozpravu, keďže ste sa k tomu pozmeňováku vlastne vyjadrili, ktorý bol predkladaný. Takže ďakujem pekne aj za to vyjadrenie, ktoré bolo na účet neformálneho pokusu o pozmeňovák. Končím dnešné rokovanie Národnej rady. Ďakujem pekne všetkým. Pokračovať budeme ráno o 9.00 hodine bodmi, ktoré sa týkajú školstva, od bodu 31 až po 34. Potom bude pokračovanie balíka sociálnych. Pekný večer. (Prerušenie rokovania o 19.08 hodine.)
M. Číž, podpredseda NR SR: (2008-02-14):
Otváram rozpravu. Do rozpravy som dostal písomnú prihlášku. Písomne sa prihlásil pán poslanec Ivan Štefanec, takže mu odovzdávam slovo.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 132, proti 1, zdržalo sa 11. Konštatujem, že sme tento návrh schválili. Ďalej budeme hlasovať o bode 28 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 93/1995 Z. z. o autoškolách (tlač 1588). Prosím poslanca Milana Mojša, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1588.)
Kaliňák, Erik, poslanec NR SR (2024-06-27):
Ďakujem pekne. Ja na rozdiel od ostatných, ktorí mali faktické poznámky, budem reagovať na prejav pani Plavákovej. Doteraz sme nikdy nemohli protestovať pred Ústavným súdom, toto nie je niečo, čo my meníme. My sami sme vždy museli protestovať na námestí v Košiciach a nie priamo pred Ústavným súdom. Pokladám to za legitímne rozhodnutia súdov, či už Ústavného, alebo iných, sa majú rešpektovať a nevidím jediný nejaký logický argument, prečo by obmedzenie 50 metrov na protestovanie pred súdmi bolo obmedzením práva na protest. A, naopak, v tých ďalších témach, ktoré ste otvorili, ja rozumiem, že ste neboli v parlamente v minulom období, ale myslím si, že spoločensky ste mohli evidovať, že kedykoľvek sme sa my v opozícii rozhodli protestovať, alebo mať tlačovú, tlačovú konferenciu na verejnosti, tak došlo k narušeniu spôsobom, že keď sme mali, ja neviem, protest na Hodžovom námestí, tak tam nabehol vtedajší poslanec za SaS so svojím protiprotestom a robil tam hluk, humbug, nedovolil proste kultúrnym spôsobom náš, viesť náš protest. Nebolo počuť naše prejavy, pretože on tam došiel robiť bordel. To isté sa stalo, keď sme mali tlačovú konferenciu, keď tam nemenovaný poslanec nabehol s autom na chodník a vytruboval tam a robil tam proste humbug, a presne toto naše právo na slobodný prejav na proteste alebo na tlačovej konferencii týmto zákonom upravujeme a chránime. Na druhý deň kľudne môže prebehnúť iný protest alebo na inom mieste. Nikomu nebránime protestovať, milujeme, keď protestujete, protestujte každý deň. A to isté aj na pána Krúpu, kľudne sa obráťte na Ústavný súd, vždy prehráte. Ďakujem.
Blanár, Juraj, podpredseda NR SR (2023-09-07):
Poprosím vás, vážené pani poslankyne, páni poslanci, aby ste zaujali miesto v rokovacej sále. Otváram rokovanie 101. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 34 poslancov Národnej rady. (Body programu: návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1770, a vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1771.) Prosím teraz, aby ste sa, vážené pani poslankyne, páni poslanci, prezentovali, či sme uznášaniaschopní. Nech sa páči. (Prezentácia.) Vážené pani poslankyne, páni poslanci, konštatujem, že nie je prítomná nadpolovičná väčšina poslancov Národnej rady. Celkom sa prezentovalo iba 57 poslancov, preto vyhlasujem 30-minútovú prestávku, po ktorej budeme zisťovať opäť uznášaniaschopnosť snemovne. Ďakujem. (Prerušenie rokovania o 11.47 hodine.) (Pokračovanie rokovania o 12.15 hodine.)
Žiga, Peter, podpredseda NR SR (2024-10-23):
Ďakujem, pán minister. Ešte stihneme do obedňajšej prestávky prečítať spravodajskú informáciu, preto dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Erikovi Vlčekovi, aby nás informoval.
Mikloš, Ivan, podpredseda vlády a minister financií SR (2011-07-01):
Ďakujem pekne. Ďakujem pekne všetkým, ktorí sa vyjadrili vo faktických poznámkach. Najskôr, pán predseda Sulík, prečo hovorím o tých 10-ročných? No preto, že keď predpokladáme, že 5 rokov by boli o 1 percentuálny bod zvýšené úrokové sadzby, tak keby sme ich vymenili 2-ročné za 2-ročné, 5-ročné za 5-ročné, 10-ročné za 10-ročné, 15-ročné za 15-ročné, tie, ktoré budú splatné, a aj tie, ktoré nám ešte navyšujú dlh, tak za tých 10 rokov by to bolo 2,6 mld. eur. Je to úplne korektné porovnanie. A nie je nereálne, žiaľbohu, očakávať ich nárast o 1 percentuálny bod, teda o 25 % pri predpokladaných dnešných zhruba 4 %. Skôr by možno bolo reálne predpokladať, že to môže byť aj viac. A, len pre ilustráciu, pri 1,5 % by to už bolo 3,9 mld. eur, takmer 4 mld., pri 2 % by to bolo 5,3 mld. eur za tých 10 rokov naviac. Čiže naozaj nemáme na výber z dobrých a lepších riešení, aj keď som pánovi poslancovi Zajacovi nie celkom rozumel. No áno, ideálne by bolo zastaviť proces sebadeštrukcie EÚ a eurozóny, ale ak si myslíme, že spustením neriadeného bankrotu zastavíme proces sebadeštrukcie, tak je to presne, ale presne naopak, spustením neriadeného bankrotu spustíme proces deštrukcie EÚ a eurozóny. A v tom je práve ten problém. Takže ešte raz, ďakujem všetkým, ktorí sa vyjadrili. A ja som pripravený o tom diskutovať aj v pléne, príp. aj v kluboch, lebo naozaj ide o vážnu vec. A bolo by dobré vysvetľovať to aj ľuďom, pretože je najľahšie zaujať pozíciu, že nedáme a nedajme. Áno, je to populárne, je to aj populistické, ale tie náklady, ktoré by nakoniec museli niesť ľudia, by boli omnoho, omnoho vyššie. Ďakujem pekne.
Heger, Eduard, poslanec NR SR (2017-12-05):
Ďakujem, Anka. Ja by som chcel len doplniť v tejto faktickej pár riešení, ktoré my máme priamo aj v programe, a tak ako si povedala, ja som tiež vo svojom vystúpení hovoril, že trh vie vytvoriť pracovné miesta. Aj sme videli, koľko vytvoril za ten čas, ak nie je deformovaný a ak dostane priestor. A chcel by som teda poukázať na pár takých riešení, ktoré by mohli k tomu pomôcť. Čiže po prvé je to zlepšovanie podnikateľského prostredia v danom regióne, je to rozvoj miestnych služieb, je to podpora vzdelávania v regióne. Potom ďalej by som rád vymenoval, napr. ako z tých podpory podnikateľského prostredia sú podpora podnikateľských inkubátorov, kde na jednom mieste budú, nájdu všetko práve tí, ktorí chcú začať. Veľmi dôležitý krok je stabilné legislatívne prostredie, čiže nerobíme z daňového zákona nejaký trhací kalendár, ale zákony meníme k určitému termínu, aby sa vedeli práve tí podnikatelia v tom ľahko orientovať a neboli zaťažovaní takouto byrokraciou. Ďalej živnostníci. Myslím si, že veľmi by bolo pomocné, keby sme im udelili ročnú koncesiu a nemusia sa viacej starať. Taktiež napríklad postupný nábeh odvodov alebo zavedenie tej jeden dokument – jedna platba, žiadna ďalšia byrokracia. Či už ďalšie riešenie by mohlo byť poskytnutie ročného bezplatného administratívneho servisu alebo zavedenie konceptu rodinného podnikania, taktiež znižovať priame dane a zvyšovať dane z majetku, potom zavedenie systému tých regionálnych daňových úľav a ďalšie je podpora vzdelávania v regióne, to som spomenul a to je, to je veľmi dôležité, pretože dnes vidíme, že naozaj nejaké dievča skončí napríklad učňovku ako čašníčka a hneď ide na úrad práce a musí ísť na rekvalifikáciu, lebo si nevie nájsť prácu. Podpora cestovného ruchu je veľmi dôležitá, venovať tomu pozornosť a zníženie odvodov pre nízkopríjmových. Ďalej je tam efektívne zamestnávať nezamestnaných a motivovať školy k lepším výsledkom, to je aj to hodnotenie, ktoré spomína často kolega Jurzyca.
B. Bugár, podpredseda NR SR: (2002-05-21):
I. Hudec, poslanec: Ďakujem za slovo. Keď sme tu sedeli pred niekoľkými týždňami a likvidovali sme Štátny fond kultúry Pro Slovakia, tak som navrhol, aby sme sa ešte vrátili k diskusii, ktorá by sa pokúsila systémovo riešiť jednotlivé oblasti kultúry. Nebol nijaký problém štrukturalizovať Štátny fond kultúry Pro Slovakia a tie odvody, ktoré, povedzme, navrhuje vládny návrh zákona, zakomponovať tak do Štátneho fondu kultúry Pro Slovakia, aby príslušná sekcia, pretože taká sekcia v Štátnom fonde kultúry Pro Slovakia už bola, aby tieto finančné prostriedky zostali výhradne v jej dispozícii a vôbec nemusel vznikať takýto chaos v slovenskej legislatíve, keď na jednej strane sa odrezala veľká časť finančných prostriedkov pre všetky oblasti kultúry, aby potom následne vznikla jedna, momentálne preferovaná oblasť, rozmaznávaná oblasť našej kultúry, a aj keď si myslím, že je to len veľmi ťažko definovať takýmto spôsobom, pretože ak si tí, čo lobovali v prospech tohto návrhu zákona myslia, že dostanú doňho veľa peňazí, tak asi budú veľmi sklamaní. Napriek tomu by som chcel poprosiť pána poslanca Hofbauera, aby ešte zvážil svoje stanovisko, pretože ja si myslím, že zrejme budeme musieť, keďže táto vláda už urobila takýto kopanec, teraz vytvoriť niekoľko, možno aj dve desiatky fondov, podľa vzoru tohto fondu, pretože takisto ho treba pre oblasť knižníc, takisto ho treba pre oblasť múzeí, takisto ho treba pre oblasť osvety, pre oblasť divadla, pre oblasť galérií a tak ďalej a tak ďalej. Takže možno budeme musieť vytvoriť niekoľko takýchto zákonov, aby sme napravili tú katastrofálnu chybu, ktorú táto vláda urobila. Takže myslím si, že ja podporím tento návrh zákona, (Zaznel zvuk časomiery.) ale hovorím, s takýmito dodatkami. Ďakujem.
Žiga, Peter, podpredseda NR SR (2023-12-12):
Pán poslanec Dvořák.
Valocký, Jozef, poslanec NR SR (2015-04-15):
Vážený pán predseda, vážení páni ministri, vážené kolegyne, kolegovia, ako spravodajca Výboru Národnej rady pre zdravotníctvo vystupujem k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Viliamovi Čislákovi, poverenému riadením Ministerstva zdravotníctva Slovenskej republiky (tlač 1485), mi dovoľte informovať vás o správe výborov (tlač 1485a) a o výsledku prerokovania uvedeného návrhu skupiny poslancov vo výboroch. Výbory, ktorým bol návrh skupiny poslancov pridelený, ho prerokovali v stanovenej lehote: Zahraničný výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre obranu a bezpečnosť, Zahraničný výbor Národnej rady Slovenskej republiky, Výbor Národnej rady Slovenskej republiky pre vzdelávanie, vedu, mládež a šport, Výbor Národnej rady Slovenskej republiky pre ľudské práva a národnostné menšiny, Výbor Národnej rady Slovenskej republiky pre kultúru a médiá. Uvedené výbory k návrhu skupiny poslancov na vyslovenie nedôvery ministrovi zdravotníctva neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor Národnej rady Slovenskej republiky pre sociálne veci nerokoval o návrhu, nakoľko nebol uznášaniaschopný. Výbor Národnej rady Slovenskej republiky pre zdravotníctvo ako gestorský výbor rokoval dňa 15. apríla 2015. Uznesením č. 155 schválil správu výborov o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Viliamovi Čislákovi, poverenému riadením Ministerstva zdravotníctva Slovenskej republiky. Výbor Národnej rady Slovenskej republiky pre zdravotníctvo zároveň poveril mňa, aby som podal správu o výsledku prerokovania uvedeného návrhu vo výboroch na schôdzi Národnej rady Slovenskej republiky. Pán predseda, skončil som, môžete otvoriť rozpravu, do ktorej sa hlásim ako prvý. Ďakujem pekne.
B. Bugár, podpredseda NR SR: (2005-06-21):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Karolovi Džupovi. K. Džupa, poslanec: Ďakujem, pán podpredseda. Vážené dámy poslankyne, páni poslanci, členovia vlády, v súlade s rokovacím poriadkom som bol určený za spravodajcu k tomuto vládnemu návrhu zákona o pohrebníctve a o zmene a doplnení zákona č. 455/1991 Zb. o živnostenskom podnikaní. Konštatujem, že predložený návrh zákona spĺňa všetky náležitosti a je v súlade s rokovacím poriadkom Národnej rady Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby po rozprave predmetný návrh zákona bol prerokovaný v druhom čítaní s tým, aby bol v súlade s rozhodnutím predsedu Národnej rady prerokovaný vo výboroch: Ústavnoprávnom výbore Národnej rady, Výbore Národnej rady pre hospodárstvo, privatizáciu a podnikanie, Výbore Národnej rady pre verejnú správu, Výbore Národnej rady pre životné prostredie a ochranu prírody, ďalej vo Výbore Národnej rady pre pôdohospodárstvo a vo Výbore Národnej rady Slovenskej republiky pre zdravotníctvo, ktorý by bol zároveň aj gestorským výborom. Pán predsedajúci, skončil som, môžete otvoriť rozpravu.
Žiga, Peter, podpredseda NR SR (2023-11-21):
Pán poslanec Baláž.
Sulík, Richard, predseda NR SR (2011-02-02):
Hlasujeme o tom, že prerokujeme tento návrh zákona v treťom čítaní ihneď. (Hlasovanie.) 142 prítomných poslancov, hlasovalo 77 za, 4 proti, 59 sa zdržalo, 2 nehlasovali. Schválili sme tento návrh. A pristupujeme k tretiemu čítaniu . Otváram rozpravu v rámci tretieho čítania. Do rozpravy sa neprihlásil nikto. Uzatváram možnosť a vyhlasujem rozpravu za skončenú.
Kaliňák, Robert, podpredseda vlády a minister vnútra SR (2014-05-27):
Ďakujem pekne, pani predsedajúca. Ja budem len veľmi stručný. Tak, aby sme vyhoveli konsenzu, ktorý vznikol v tejto sále, a ja teda rád tomuto konsenzu ustúpim, chcel som ešte otvoriť na krátku chvíľu rozpravu.
Grendel, Gábor, podpredseda NR SR (2020-05-20):
Prezentujme sa a hlasujme. (Hlasovanie.) Prítomných 112 poslancov, za 109, proti nikto, zdržali sa 3, nehlasovalo 0 poslancov. Konštatujem, že sme tento návrh schválili. Vyhlasujem prestávku na rokovanie príslušných výborov. A teraz sekundu... Takže dohoda je, že na jednu hodinu. Tým pádom prerušujem rokovanie do 16.30 hod. a z rozhodnutia pána predsedu Národnej rady zvolávame grémium ihneď, ale ešte predtým procedurálne návrhy predsedov výborov. Pán poslanec Kremský.
Dubéci, Martin, poslanec NR SR (2023-12-13):
Ďakujem za slovo, pán predsedajúci. Ja sa teším, že sa nám to tak košatí, táto diskusia, všetkými smermi. A ja tu vidím taký opakujúci sa motív, ktorý sme tu že ako dookola. Mali sme tu zdravotníctvo, riešime to 15 rokov, musíme to teraz vyriešiť, nedá sa inak, preto je to, musíme dačo v konsolidačnom balíčku. No a riešim, rieši sa to, hej? Ale opakujúci sa ten istý problém. Digitalizácia, to isté. Nedá sa, nedá sa, nedá sa. Spomínal som ja policajtov, ktorí teda majú veľmi zlý pomer hodnoty za peniaze, strácajú sa tam peniaze a napriek tomu nevidíme nejaký výkon. A teraz je tu napríklad tá energetická chudoba, kde ja, ja naozaj, mne to príde až také absurdné, že sa dookola bavíme o tom, že naozaj nie je dobrý nápad dotovať bazény, sauny a chodníky, aby sa tam ako v luxusných vilách ne, ne, nena... nenazbieral sneh. A všetci to tu tak povieme, že asi hej, ale je to ťažké, možno by sme to ďalší rok mohli skúsiť. Ako mne to príde absolútne ne, neskutočné, že, že toto je stav tej diskusie o tejto veci. Že prosím, že kolegovia, keď je tu už fakt že štvrtá vláda tohto premiéra, ten Fico, predseda vlády, má naozaj štvorku pred týmto menom, tak ako možno by sme sa už mohli zamyslieť nad tým, že či by aj nejaké dlhodobejšie výsledky, výsledky z toho celého mohli vyjsť. A teda, pán poslanec Sabo, ďakujem za ten odborný prejav. Zvlášť oceňujem, že ste spomenuli tie dopady energetickej chudoby na ostatných, lebo napríklad aj my, ktorí žijeme v Košiciach, kde máme zásadnú problematickú situáciu s kvalitou ovzdušia, ktorý, ktoré spočíva nielen v ťažkom priemysle, ale aj v tom, že sa aj v meste Košice samotnom vykuruje pevným palivom a dokonca to viedlo aj k žalobe na, na Slovensko, kde Košice boli uvádzané ako príklad. Je to proste vec, ktorá má dopad na životy ľudí v malých sídlach, veľkých sídlach a mali by sme s tým niečo spraviť. Ďakujem pekne.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 68 proti, 2 sa zdržali. Tento bod sme schválili.
Glváč, Martin, podpredseda NR SR (2016-09-07):
Páni poslanci, páni poslanci, ukľudnime sa! Pán poslanec Kvorka, netelefonujeme v sále!
Hort, Milan, podpredseda NR SR (2011-03-30):
Prepáčte, pani poslankyňa. Páni kolegovia, no tak už trošku sa hádam skúsime ovládať. Pán poslanec Paška nám dnes rozprával na grémiu, že by bolo dobré vrátiť sa k politickej kultúre, tak poprosím naozaj rešpektovať aj takéto názory. Ďakujem pekne. Môžete pokračovať.
Jarjabek, Dušan, poslanec NR SR (2015-11-19):
Ja len jedna krátka poznámka k tomu, čo hovoril kolega Muránsky. Rozpočet dobrý, zlý, dobrý, zlý a stále sa to tu tak omieľa dokola. No jasné, že dobrý. A viete, prečo je dobrý, pán kolega? Kedysi ohľadne rozpočtu v tejto sieni bola rozprava, ktorá trvala 3-4 dni, bolo tuná niekoľko desiatok pozmeňujúcich návrhov do rozpočtu, teraz nič. Proste ako vykypený čaj, všetci. Čaj, zlý čaj, niekoľkodňový. Žiadne návrhy, nič. Preto je ten rozpočet dobrý, preto, lebo opozícia asi nemá čo povedať. A to bolo vidieť aj z vášho príspevku. Ďakujem za pozornosť.
Ľ. Martinák, poslanec: (2009-02-17):
Pán predseda, dajte, prosím, hlasovať o pozmeňujúcom návrhu pána poslanca Dubravaya.
Laššáková, Jana, podpredsedníčka NR SR (2015-05-06):
Ďakujem pekne, pán minister, zaujmite miesto určené pre navrhovateľov. Spoločnou spravodajkyňou by mala byť pani poslankyňa Lea Grečková. Poprosím vás, pani spravodajkyňu tu nevidím. Vyhlasujem krátku prestávku trojminútovú (reakcia z pléna), alebo niekto z hospodárskeho výboru. (Reakcia z pléna.) Už je tu? Dobre, ďakujem pekne. (Krátke čakanie na príchod spravodajkyne k rečníckemu pultu.) Nech sa páči, pani spravodajkyňa.
Paška, Pavol, predseda NR SR (2014-06-25):
Ešte chvíľočku, hlasovať. (Hlasovanie.) 129 prítomných, 76 za, 30 proti, 23 sa zdržalo. Teraz sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Sulík, Richard, predseda NR SR (2011-07-08):
Pán poslanec Ondruš.
Blaha, Ľuboš, podpredseda NR SR (2023-12-18):
Pán poslanec, na vaše vystúpenie evidujem 21 faktických poznámok, ale ešte predtým sa prihlásil pán poslanec Jozef Pročko s procedurálnym návrhom. Nech sa páči.
Mojš, Milan, poslanec NR SR (2013-05-15):
Vážený pán predseda, súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 441 z 18. apríla 2013 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre sociálne veci. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu hlasovať.
Bugár, Béla, podpredseda NR SR (2017-12-13):
Nech sa páči, prezentujme sa a hlasujme o tomto návrhu uznesenia. (Hlasovanie.) Prítomných 141 poslancov, za 82, proti 40, zdržalo sa 19 poslancov. Konštatujem, že aj tento návrh uznesenia sme schválili. Ďakujem pekne. Prosím teraz spoločného spravodajcu z výboru pre sociálne veci pána poslanca Tomáša, aby uviedol hlasovanie o návrhu uznesenia k návrhu rozpočtu Sociálnej poisťovne na rok 2018, č. tlače 728. (Hlasovanie o návrhu rozpočtu Sociálnej poisťovne na rok 2018 a o rozpočtovom výhľade na roky 2019 a 2020 , tlač 728.)
Kyselica, Lukáš, poslanec NR SR (2022-11-10):
Teraz, prosím, dajte hlasovať o prvom pozmeňujúcom návrhu poslanca Suska. To sú mestské súdy plus poručenská.
Vážny, Ľubomír, podpredseda vlády SR pre investície (2014-10-23):
Ďakujem. Vážená pani podpredsedníčka Národnej rady, vážená Národná rada, vážení členovia vlády, dovoľte mi, aby som z poverenia predsedu vlády a v znení príslušných ustanovení rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených ich zastupovaním. Neprítomní sú podpredseda vlády a minister vnútra Slovenskej republiky Robert Kaliňák, ktorý je na tuzemskej služobnej ceste a zastupuje ho podpredseda vlády pre investície Ľubomír Vážny. Ďalej podpredseda vlády a minister financií Peter Kažimír, zastupuje ho podpredseda vlády pre investície Ľubomír Vážny, podpredseda vlády a minister zahraničných vecí a európskych záležitostí Miroslav Lajčák, ktorý má pracovný program mimo Bratislavy, zastupuje ho minister spravodlivosti Tomáš Borec. Minister pôdohospodárstva a rozvoja vidieka Ľubomír Jahnátek, pracovná cesta mimo Bratislavy, zastupuje ho minister spravodlivosti Tomáš Borec. Minister školstva, vedy, výskumu a športu Peter Pellegrini, ktorého zastupuje minister obrany Martin Glváč. Ministerka zdravotníctva Zuzana Zvolenská, zastupuje ju minister dopravy, výstavby a regionálneho rozvoja Ján Počiatek. Minister práce, sociálnych vecí a rodiny Ján Richter, zastupuje ho minister kultúry Marek Maďarič, a minister životného prostredia Peter Žiga, ktorého zastupuje minister hospodárstva Pavol Pavlis. Ďakujem, pani podpredsedníčka.
M. Číž, podpredseda NR SR: (2007-05-10):
Vážené panie poslankyne, vážení páni poslanci, otváram druhý rokovací deň 10. schôdze Národnej rady Slovenskej republiky. Chcem vám oznámiť, že o ospravedlnenie svojej neúčasti na dnešnom rokovacom dni písomne požiadali títo poslanci: podpredsedníčka Národnej rady pani Anna Belousovová, poslanci Národnej rady Michal Lukša a Ján Richter. Na zahraničnej pracovnej ceste sú poslanci Národnej rady Slovenskej republiky László Miklós a Boris Zala. Vážené kolegyne, kolegovia, pokračujeme v rokovaní v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 131/2002 Z. z o vysokých školách a o zmene a doplnení niektorých zákonov v znení neskorších predpisov , tak ako je to v tlači 275. Poprosím teda, alebo ďakujem za zaujatie miesta podpredsedovi vlády a ministrovi školstva Slovenskej republiky Jánovi Mikolajovi, rovnako ako aj spravodajcovi predsedovi výboru pre vzdelanie, mládež, vedu a šport pánovi Devínskemu. Do rozpravy sú ešte ústne prihlásení páni poslanci: Tatiana Rosová, László Szigeti, Martin Fronc a Oľga Nachtmannová. Teraz dávam slovo pani poslankyni Rosovej a pripraví sa pán poslanec Szigeti.
V. Veteška, podpredseda NR SR: (2006-02-07):
Vyhlasujem prestávku do 15.00 hodiny, musím sa zúčastniť aj ja porady u pána predsedu parlamentu. Kedy budete končiť? (Reakcia poslanca.) Musím ísť tam už teraz, dobre? Potom to dočítate. Vyhlasujem prestávku do 15.00 hodiny. (Prerušenie rokovania o 14.36 hodine.) (Pokračovanie rokovania o 15.00 hodine.)
Danko, Andrej, predseda NR SR (2016-09-06):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásenia do rozpravy ústne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Ďakujem. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s Dohodou medzi Slovenskou republikou a Iránskou islamskou republikou o podpore a vzájomnej ochrane investícií . Návrh vlády má parlamentnú tlač 111 a spoločná správa výborov má tlač 111a. Návrh vlády odôvodní minister financií Peter Kažimír. Prosím ho, aby sa ujal slova.
Pročko, Jozef, poslanec NR SR (2020-06-03):
Môžte mi vrátiť čas? (Reakcie z pléna.)
Jurinová, Erika, podpredsedníčka NR SR (2014-09-24):
S reakciou na faktickú poznámku pán poslanec Hlina. Prosím vás, dve minúty mu dajte.
R. Zajac, minister zdravotníctva SR: (2003-03-06):
To znamená, my v tejto chvíli máme prebytok stomatológov, ale to, čo naozaj chceme spraviť, je, stomatologickú starostlivosť rozdeliť na dva balíky – na povinnú, kde hlavne chceme zahrnúť výrazné zlepšenie prevencie u detí a do 18 rokov vrátane plného financovania ortodoncie. A potom tú menej povinnú, resp. nepovinnú, to znamená, kde chceme zaradiť iba odstránenie bolesti zo solidárneho balíka a tie najjednoduchšie stomato-chirurgické výkony. A v tej chvíli, ak toto vieme spraviť a máme predimenzovanú sieť, tak očakávame, že môžeme pustiť každého lekára na plný systém služieb, teda každého stomatológa, a to preto, že tam začne trochu fungovať už aj trh ako kontrolór, by som povedal, sieťových počtov. Úlohou štátu aj do budúcna bude dohliadnuť, aby nebolo menej, ako je potrebných lekárov, teda aby sme stanovili to najväčšie možné oko, ktoré je ešte únosné. A poviem to na príklade: Nie je dobré, aby v Zázrivej boli na celú dolinu len dvaja lekári. Ale úlohou štátu nie je regulovať množstvo lekárov na trhu.
Hreha, Štefan, poslanec NR SR (2015-09-22):
Ďakujem pekne. Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 11 s odporúčaním gestorského výboru schváliť.
Hrušovský, Pavol, podpredseda NR SR (2010-12-07):
Pán poslanec Fronc a Matovič sa hlásia s faktickými poznámkami na vystúpenie pána poslanca. Nech sa páči, páni poslanci.
M. Číž, podpredseda NR SR: (2008-05-20):
Vážené kolegyne, kolegovia, mojou povinnosťou je teraz otvoriť rozpravu, ďakujem pekne za vystúpenie spravodajkyni, a v zmysle rokovacieho poriadku prečítať zoznam poslancov, ktorí sa prihlásili do rozpravy písomne. Chcem teda informovať, že na vystúpenie v mene poslaneckých klubov sa prihlásili za klub SMK pán poslanec László Szigeti, za klub SDKÚ – DS pani poslankyňa Tatiana Rosová a za KDH pán poslanec Martin Fronc. Písomne potom sa prihlásili poslanci pán Imre Andruskó, Ferdinand Devínsky, Pavol Abrhan, László Nagy a Daniel Lipšic. Po ich vystúpení prirodzene potom dávam možnosť prihlásiť sa do rozpravy ústne. Takže v rámci otvorenej rozpravy teraz udeľujem slovo pánovi poslancovi Lászlóovi Szigetimu. Pripraví sa pani poslankyňa Tatiana Rosová.
Mojš, Milan, poslanec NR SR (2012-10-19):
Vážený pán predseda, vážené pani poslankyne, vážení páni poslanci, vážený pán minister, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona o obmedzení platieb v hotovosti (tlač 235) ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 8. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby po prvé podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, po druhé v súlade s rozhodnutím predsedu Národnej rady Slovenskej republiky č. 219 z 28. septembra 2012 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu zákona.
P. Hrušovský, predseda NR SR: (2004-03-04):
Teraz poprosím pána ministra vnútra Palka, aby odpovedal na otázku pani poslankyne Tóthovej - pani poslankyňa Dubovská, nie -, ktorá sa vás pýta: „Polícia a vojsko možno by nemalo dôvod zasiahnuť, ak by vláda venovala pozornosť dosahom tzv. „ozdravovacích ekonomických balíčkov“ na sociálne najslabšie vrstvy obyvateľov, čo som takmer 4 roky za ĽS - HZDS v NR SR požadovala. Nemyslíte si, že by sa tým predišlo nedávnym nepokojom?“ Pán minister, nech sa páči, môžete odpovedať.
Kollár, Boris, predseda NR SR (2022-05-03):
Ďakujem pekne. Teraz vystúpi v rozprave pán poslanec Mazurek. Nie je prítomný, prepadá. Teraz chcem, teda písomná rozprava skončila. Vyhlasujem, teda pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Bohužiaľ, pán Čepček, je mi ľúto, už som povedal ´končím´ a vy ste boli neskôr. Takže iba pán, v rozprave vystúpi iba pán Benčík. Nech sa páči, máte slovo.
Matovič, Igor, poslanec NR SR (2014-01-29):
Peter, presne toto si na tebe vážim, že v situácii, akej si bol po tom, jak si sa dozvedel možno teda o zásahu v Moldave, tak si reagoval podľa mňa s chladnou hlavou. Nedal si prednosť tomu, že teda si, pochádzaš z tohto etnika, nesnažil si sa akýmkoľvek spôsobom uprednostniť ľudí, ktorí sú rovnakej národnosti ako ty, ale snažil si sa hľadať pravdu a od začiatku si tvrdil, že sudcom jednoducho nemieniš byť, lebo si tam nebol, a hneď v tom momente si ponúkol vlastne riešenie, že jediné riešenie je to, ktoré používa polícia v Spojených štátoch, v mnohých demokratických štátoch, dajme každému policajtovi kameru na jeho prilbu a pri zásahu tým pádom bude mať naozaj podrobný dôverný obraz toho, ako zásah prebiehal. Od začiatku to tvrdíš, zo začiatku som videl, že ťa spochybňovali, niektorí vysmievali a tvrdili teda, že to nie je možné, lebo čo tam dáme, koľkých kameramanov. Ale my nechceme o tom, aby policajti nosili desaťkilové kamery v rukách. Nie, nech to majú na prilbe. Je to kamerka, ktorá má nejakých necelých sto gramov, za 300 eur, veľa značiek takýchto už existuje. Navrhol si konštruktívne riešenie, naďalej si za ním stojíš. Dnes z vystúpenia ministra už som tak nejako badal, že zrejme sa to dostane do novely zákona o Policajnom zbore. Tým pádom super. Nakoniec, keď presadíš dobré, rozumné riešenia, aby sme predišli takýmto pochybnostiam, tak to je fajn a dosiahneme presne to, čo tvrdíš, že nie, že budeme chrániť iba tých ľudí, voči ktorým bude polícia zasahovať, ale budeme chrániť aj policajtov samých. Lebo neverím tomu, že policajti chcú byť akýmkoľvek spôsobom, aj malým, malým, malým kúštikom podozriví z niečoho, že niekde nepostupovali tak, ako by postupovať mohli. Čiže tvoje riešenie, ktoré teda od začiatku navrhuješ a ktoré si následne osvojila aj ombudsmanka, ochráni aj policajtov, aj tých, voči ktorým zasahujú.
Laurenčík, Milan, podpredseda NR SR (2021-05-07):
Ďakujeme, pani spravodajkyňa. Na vaše vystúpenie neevidujem žiadnu faktickú poznámku. Ďalšia v rozprave vystúpi pani poslankyňa Monika Kozelová. Nech sa páči, máte slovo.
Kotleba, Marek, poslanec NR SR (2021-11-11):
Tak ako povedal pán poslanec Mizík, tak tá časovaná bomba celoplošného testovania bola jednoznačná, ale normálny človek sa poučí na vlastných chybách, len horšie bolo to, že tá vláda, ktorá to zaviedla, tak sa ani na tom nepoučí, lebo po každom jednom celoplošnom testovaní počet nakazených stúpol a tí ľudia, ktorí tam chodili a čakali tam hodiny v tých radoch, mnohokrát išli nakazení z toho testovania domov. Čiže príde mi trošku aj bezpredmetné, keď tu pani zlatá poslankyňa hovorí o tom, že by nás chcela vidieť, ako ideme pomáhať na covidové oddelenie. Ale veď oni všetci tí, čo sedia v tej vládnej koalícii alebo teda tí poslanci, ktorí boli za to celoplošné testovanie a za všetky možné tieto opatrenia, tak oni sú za to zodpovední, že tí ľudia sú na tej pľúcnej ventilácii. Ako je potom možné, že minulý rok sme mali oveľa menšie percento zaočkovaných ľudí, teda skoro žiadne, minimum ľudí bolo zaočkovaných a tých ľudí bolo nakazených oveľa menej, ako je teraz? Keď vravíte, že okolo 50 % ľudí zaočkovaných a tie počty stúpajú, pretože chceli by všetci iba testovať, očkovať a šikanovať zamestnancov, zamestnávateľov, ale nikto sa nepozrel na to, aké riešenia sú na ochranu ľudí pred covidom-19, pretože ste im neposkytli z vládnej koalície žiadne prostriedky na podporu imunity, nedali ste im žiadne vitamínové balíčky, nedali ste im antibiotiká a ľudí, ktorých ste (reakcia z pléna) otestovali a zistili... Prosím vás, buďte ticho, neotravujte tu naozaj už (zaznievanie gongu), tu naozaj to ide na nervy všetkým, tie vaše reči. Tak miesto toho, aby ste podporili ľudí, tak ste ich iba nechávali domov zomrieť.
Ďuriš Nicholsonová, Lucia, podpredsedníčka NR SR (2016-11-30):
S reakciou na faktické poznámky pán poslanec Viskupič, nech sa páči.
Zemanová, Anna, poslankyňa NR SR (2022-11-08):
Vážení kolegovia, kolegyne, dovoľte mi, v súlade s § 73 zákona o rokovacom poriadku informovať o spravodajskej správe k... Na spravodajskú správu som bola určená Výborom Národnej rady pre pôdohospodárstvo a životné prostredie, a to k návrhu zákona tlač 1240. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
M. Hort, podpredseda NR SR: (2007-05-18):
Pán kolega, povedali ste tu, že Mikloš nerozumie ekonomike. Viete čo, mám pocit, že to má takú istú pravdivú silu ako to, že vy jej rozumiete. To neberte osobne, ale ak takéto niečo sa dozviem, tak nedá sa mi inak reagovať. A tiež som sa dozvedel, a za to vám chcem poďakovať, že slovo neokrôchanosť alebo označenie neokrôchanec patrí pri hodnotení politického oponenta k základnému vybaveniu džentlmena. No a na záver. Ešte tu odznela jedna poznámka vo vzťahu k pánovi Mečiarovi, že on založil štát. Ja mám skôr pocit, že pán Mečiar v rokoch 1995 až 1998 ho dal do zálohy tým, ktorí ako prejav vďaky neskôr založili akciovú stranu Smer. Ďakujem pekne.
Laššáková, Ľubica, ministerka kultúry SR (2018-06-21):
Ďakujem pekne. Vážený pán poslanec, odpoviem. Filmy, ktoré boli naozaj pred rokom 1989 zaradené medzi tzv. trezorové a sú súčasťou audiovizuálneho dedičstva Slovenskej republiky a zároveň súčasťou archívu Rozhlasu a televízie Slovenska, sú niektoré verejnosti nie celkom prístupné. Hneď vysvetlím, áno? Audiovizuálne diela spred roku, o ktorom hovoríme, a dokonca aj po tom roku 1989 doteraz nemajú vysporiadané autorské práva na verejné šírenie, a to je vlastne aj prípad vami uvádzaných konkrétnych filmov. V praxi to vlastne znamená, že tieto audiovizuálne diela sa zatiaľ naozaj nevysielajú, nemôžu sa šíriť ani na nosičoch, pretože rýchlo by sa RTVS-ka dostala do súdnych sporov. Ale zase na druhej strane by som rada uviedla, všetky tieto diela sa nachádzajú v archíve Rozhlasu a televízie Slovenska, vrátane tých, ktoré ste spomínali a ktoré zatiaľ neboli odvysielané. Všetky sa digitalizujú, hej? Je to proces dlhotrvajúci, ale všetky sa digitalizujú, aby boli uchované v čo najlepšej kvalite, aby sa teda ten zub času pod ne až tak nepodpísal a v prípade vysporiadania autorských práv, čo je, samozrejme, zase vecou financií a nie malých, tieto filmy potom bude možné ponúkať. Ale hovorím, je to, je to v súvislosti s vysporiadaním autorských práv. Takže toto je celý problém.
Bugár, Béla, podpredseda NR SR (2018-05-25):
Prezentujme sa a hlasujme. Hlasujeme o postúpení návrhu do tretieho čítania. (Hlasovanie.) Prítomných 128, za 94, proti 6, zdržalo sa 26 poslancov, nehlasovali 2. Pani ministerka, nemáte používať mobil a fotiť už dupľom nie. Takže sme v treťom čítaní a otváram rozpravu v rámci tretieho čítania. Pýtam sa, či sa hlási niekto do rozpravy. Nie, vyhlasujem rozpravu za skončenú, nech sa páči, záverečné hlasovanie.
Žitňanská, Jana, poslankyňa NR SR (2020-03-20):
Sľubujem. (Potlesk.)
Jurinová, Erika, podpredsedníčka NR SR (2013-09-06):
Pán poslanec Blanár.
Baránik, Alojz, poslanec NR SR (2022-09-30):
Ďakujem. Ja som chcel zareagovať možnože len vo faktickej, ale nebol som si istý, že či by som to stihol, a zároveň chcem otvoriť aj novú tému, takže by sa to možno do faktickej nehodilo. Z mojich poznatkov treba k tejto téme povedať to, že tým pravým dôvodom, prečo sa nevedia tieto strany tohto sporu dohodnúť tu na tom, že čo by bolo najlepšie mať v zákone, je to, že u nás v takto citlivých veciach, ako sú rodinné veci, ako je, ako je konanie o maloletých, sa prejavuje hlboko... alebo naj... najhlbšie je to, že my nemáme sudcov, ktorí sú schopní rozhodovať spravodlivo. O tom to celé je, o tom je to, že potrebujeme mať ľudí, ktorí majú biznisy ako kolegyňa Hatráková, že zastávajú jednu stranu, za každú cenu presadzujú ich pohľad na to, že čo je najlepšie pre dieťa rozvedených rodičov. V tomto je celý, v tomto je celý problém, že my tu nemáme v tejto krajine dlhodobo, my tu nemáme tú kotvu, ten stret, tú skalu, ktorou by mal byť sudca rozhodujúci v rodinných veciach. A tam sa to prejavuje najviac a tu je ten problém. Keď sudca rozhoduje v obchodných veciach, tak, samozrejme, niekto príde o peniaze, keď je podplatený sudca, no tak takto to u nás chodí, mal, mal aj ten druhý si podplatiť sudcu, alebo keď rozhoduje v trestných veciach, no tak, samozrejme, všetci vieme, že, že trestné veci fungujú pre určitých ľudí nejako a pre iných inak. To je niečo, čím sa nezaoberáme preto do tej miery ako v rodinných veciach, pretože sa nejedná o deti a nie je to až tak citlivá vec. A sme sa ako spoločnosť tomu nejako prispôsobili. Avšak v rodinných veciach, tam je to niečo, s čím sa nedá zžiť a neexistuje úprava zákona taká, ktorá by zabránila tomu, keď falošný sudca rozhoduje podľa toho, ako je tá vec niekým vybavená. A v tomto spočíva podstata toho, o čom sa tu bavíte. Ďakujem.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme o prvom návrhu pána poslanca Dostála. (Hlasovanie.) Prítomných 139, za 46, proti 47, zdržalo sa 46 poslancov. Konštatujem, že návrh nebol schválený. Nech sa páči.
B. Bugár, podpredseda NR SR: (2004-11-02):
J. Cuper, poslanec: Takže ja som jej odpovedal len tým istým spôsobom. Nemám sa jej začo ospravedlňovať, ledaže by sa chcela aj ona mne ospravedlniť. Ďakujem.
Duchoň, Daniel, poslanec NR SR (2012-06-22):
Áno, teraz budeme hlasovať o ďalších návrhoch na uznesenie Národnej rady Slovenskej republiky. Ako prvý podal návrh na uznesenie pán poslanec Figeľ, ktoré máte teda všetci pred sebou. Pán predseda, poprosím, dajte o ňom hlasovať.
Blanár, Juraj, podpredseda NR SR (2022-12-06):
Na vaše vystúpenie, pán poslanec, jedna faktická poznámka od pána poslanca Tomáša Tarabu. Nech sa páči.
Laššáková, Jana, podpredsedníčka NR SR (2014-10-28):
Ďalej do rozpravy je prihlásený pán poslanec Fronc, ktorého tu nevidím. Takže vyhlasujem rozpravu za skončenú. Pani navrhovateľka pani podpredsedníčka, chcete k rozprave zaujať stanovisko? (Reakcia navrhovateľky.) Áno. Nech sa páči, máte slovo.
Gašpar, Tibor, poslanec NR SR (2024-02-08):
Teraz budeme hlasovať o bode 229 druhého pozmeňujúceho návrhu poslanca Galka.
Štefanec, Ivan, poslanec NR SR (2011-07-07):
Ďakujem pekne, pán predsedajúci. Ďakujem aj pánovi ministrovi za podrobné informácie. Chcem oceniť jeho iniciatívu, pretože si myslím tiež, že zlepšenie podnikateľského prostredia je veľakrát v detailoch a na prvý pohľad v jednoduchostiach, ktoré je potrebné zmeniť. Takže som rád, že sa im takto podrobne venuje, a takisto si cením ten dôraz na elektronické služby štátu, pretože tam vidím takisto podstatný priestor pre zlepšenie. Podľa toho, čo ste hovorili, pán minister, tak veľa z tých iniciatív pôjde aj do parlamentu a očakávam teda, že na túto tému budeme ďalej diskutovať. A chcem aj vyjadriť za seba aj svojich kolegov podporu, že v parlamente takisto sa chceme tomu podrobnejšie venovať tak, aby sme dosiahli ten spoločný cieľ, aby sa na Slovensku lepšie podnikalo.
P. Hrušovský, predseda NR SR: (2002-11-06):
(Hlasovanie.) Prítomných je 141 poslancov, za návrh 77, proti 62, zdržali sa 2. Konštatujem, že uvedený návrh sme schválili. Nech sa páči, pán spoločný spravodajca.
Grendel, Gábor, podpredseda NR SR (2021-05-28):
S faktickou poznámkou, pán poslanec Suja.
A. Belousovová, podpredsedníčka NR SR: (2008-02-14):
Ďalšiu otázku položila pani Monika Gibalová a položila ju ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, čo MPSVaR v podmienkach platnej legislatívy urobí a urýchlene urobí, aby nedochádzalo k rušeniu opatrovateľskej služby?“ Nech sa páči, pani ministerka, odpovedajte a oznámte ukončenie odpovede.
M. Číž, podpredseda NR SR: (2008-12-08):
Slovo má pán poslanec Hrušovský.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 141, za 87, proti 32, zdržalo sa 21, 1 nehlasoval. Návrh sme schválili. Nech sa páči.
T. Cabaj, podpredseda NR SR: (2009-09-08):
Ďalej dávam slovo spravodajcovi gestorského výboru pre financie, rozpočet a menu, tento výbor určil za spravodajcu pána poslanca Jozefa Líšku. Nech sa páči, pán poslanec, máte slovo.
Číž, Miroslav, podpredseda NR SR (2015-07-02):
Pán poslanec Abrhan.
P. Hrušovský, predseda NR SR: (2004-09-23):
M. Cagala, poslanec: Preto mi dovoľte, aby som predniesol pár doplňujúcich návrhov, ktoré práve zazneli na Únii zamestnávateľov, ktoré zazneli z Komory malých a stredných podnikateľov, ako i živnostníkov. Čiže chcem doplniť tento zákon o tie body, ktoré v istých častiach daní zabránia možno nenormálnym, alebo nie nízkemu nárastu sadzieb daní, ktoré si môže dnes zastupiteľstvo samo stanoviť. Teda dovoľte, aby som tieto obmedzenia prečítal. Odôvodnenie bude jednoducho ku každému jednotné. Chcem požiadať, aby § 7 ods. 4 znel: „(4) Správca dane môže všeobecne záväzným nariadením ustanoviť, že namiesto hodnoty pozemku podľa odsekov 1 až 3 sa použije hodnota pozemku uvedená vo všeobecne záväznom nariadení. Hodnota pozemku uvedená vo všeobecne záväznom nariadení nesmie byť však vyššia ako dvojnásobok hodnoty pozemku podľa odsekov 1 až 3.“ V § 2, takisto obmedzenie. V § 8 ods. 2 sa v tretej vete vypúšťajú slová „za pozemky funkčne spojené so stavbou jadrového zariadenia“ a slovo „100-násobok“ sa nahrádza slovom „20-násobok“. V § 12 ods. 2 sa v prvej vete na konci bodka nahrádza bodkočiarkou a pripájajú sa slová „ročná sadzba dane stanovená všeobecne záväzným nariadením nesmie byť vyššia ako 120-násobok ročnej sadzby podľa odseku 1“. V § 16 ods. 2 na konci bodka sa nahrádza bodkočiarkou a pripájajú sa slová „ročná sadzba dane stanovená všeobecne záväzným nariadením nesmie byť vyššia ako 20-násobok ročnej sadzby podľa odseku 1“. V § 40 sa na konci dopĺňa veta: „Sadzba dane je najviac 50 Sk za osobu a prenocovanie.“ V § 63 sa doplní odsek 3, ktorý znie: „(3) Sadzba dane určená podľa odseku 1 je najviac 50 korún za motorové vozidlo a za každý deň vjazdu a zotrvania v historickej časti mesta. Sadzba dane určená podľa odseku 2 je najviac 250 korún za vjazd motorovým vozidlom do historickej časti mesta.“ Ďalej v § 88 odsek 1 sa dopĺňa odsekom 3, ktorý znie: „(3) Sadzby dane určené podľa odsekov 1 a 2 nesmú presiahnuť maximálne sadzby dane uvedené v prílohe č. 3.“ V § 105 sa slová „v prílohe č. 3“ sa nahrádzajú slovami „v prílohe č. 4“. Za prílohu č. 2 sa vkladá nová príloha č. 3, ktorá znie – konkrétne sadzby dane za motorové vozidlá podľa tabuľky priloženej v mojom pozmeňujúcom návrhu. Čiže ešte raz krátko. Chcem, aby niektoré dane mali aj horné obmedzenia. Myslím, že u 80 % obcí nebude problém s tým, ale u tých 20 % obcí môže byť problém a chcem, aby sme tomu zabránili. Ďakujem pekne.
Laššáková, Jana, podpredsedníčka NR SR (2013-12-11):
Pán poslanec Jarjabek, nech sa páči.
Glváč, Martin, podpredseda NR SR (2019-04-05):
Ďakujem. S faktickými poznámkami asi osem. Posledný pán poslanec Pčolinský, je tak? Áno. Končím možnosť prihlásiť sa. Ako prvý, pán poslanec Marosz, nech sa páči.
Grendel, Gábor, podpredseda NR SR (2021-10-27):
Pán poslanec Lehotský.
Číž, Miroslav, poslanec NR SR (2010-08-10):
Ďakujem. Vážený pán Beblavý, ja vcelku mám porozumenie pre to, čo ste povedali, a počúval som vás pozorne a chcel by som vás poprosiť, či by ste rovnako takto nevystúpili ešte, aby ste nám rovnako takto vyložili právne inštitúty a etiku toho problému vo vzťahu k obidvom zákonom trestným, aj k zákonu o novele ústavy. Budem vás veľmi pozorne rovnako počúvať ako teraz. Ďakujem.
Hrušovský, Pavol, podpredseda NR SR (2011-06-30):
Pán poslanec Markovič.
Vörös, Péter, poslanec NR SR (2017-02-07):
Ďakujem za slovo. Vážený pán podpredseda Národnej rady, kolegyne, kolegovia, v rozprave nebol podaný žiadny návrh, o ktorom by sme mali hlasovať. Pristúpime k hlasovaniu o návrhu uvedeného v spoločnej správe. Gestorský výbor odporúča o návrhu uvedeného v IV. časti spoločnej správy hlasovať s odporúčaním ho schváliť. Pán predsedajúci, dajte hlasovať o tomto návrhu s odporúčaním gestorského výboru ho schváliť.